Italiyaning Neapol shahrida Butunjahon talabalari o‘rtasida o‘tkazilayotgan Universiada-2019 o‘yinlari davom etmoqda. 12 iyul kungi bahslar ham O‘zbekiston vakillari uchun muvaffaqiyatli kechdi. Taekvondo bo‘yicha o‘tkazilgan bahslarda -63 kg vazn toifasida ishtirok etgan Niyoz Po‘latov universiadaning final yo‘llanmasini qo‘lga kiritdi. Dastlabki janglarda xorvatiya va italiyalik tayekvondochilarni mag‘lub etgan o‘zbekistonlik sportchi chorak finalda turkiyalik Merkan Dolmakdan ustun keldi. U yarim finalda xitoylik Vu Yichaoga qarshi bahs olib borib, 5:3 hisobida hisobida zafar quchdi va final yo‘llanmasini qo‘lga kiritdi. Endi Niyoz Po‘latov hal qiluvchi bahsda eronlik Soroush Ahmedga qarshi dayanga chiqadi.